Mária Amália Neapolsko-sicílska

Mária Amália Terézia Neapolsko-sicílska (* 26. apríl 1782, Caserta, Taliansko – 24. marec 1866, Surrey, Spojené kráľovstvo) bola neapolská princezná a vydajom francúzska kráľovná.

 Životopis
Narodila sa z manželstva neapolsko-sicílskeho kráľa Ferdinanda I. s rakúskou arcivojvodkyňou Máriou Karolínou Habsbursko-lotrinskou. Vyrastala v početnej rodine a bola už dvanástym dieťaťom tohto kráľovského páru. 

Otec patril ako syn španielskeho kráľa Karola III. k domu Bourbon-Anjou a jeho matkou bola dcéra saského kurfirsta z rodu Wettinovcov Mária Amália.
Mária Karolína sa narodila z manželstva cisára Františka I. Štefana s kráľovnou Mariou Teréziou.

25. novembra 1809 sa v Palerme vydala za orleánskeho vojvodu Ľudovíta Filipa, ktorý sa po zosadení Karola X. v roku 1830 stal posledným francúzskym kráľom. Po februárovej revolúcii v roku 1848 utiekli do exilu a žili v Anglicku pod menom gróf a grófka de Neuilly.

 Deti 
 Ferdinand Filip (* 3. september 1810 – † 13. júl 1842), orleánsky vojvoda ∞ 1837 princezná Helena Lujza Meklenburská (* 1814 – † 1858)
 Lujza Mária (* 3. apríl 1812 – † 11. október 1850) ∞ 1832 belgický kráľ Leopold I. (* 1790 – † 1865)
 Mária Kristína (* 12. apríl 1813 – † 2. január 1839) ∞ württemberský vojvoda Alexander Fridrich (* 1804 – † 1881)
 Ľudovít Karol (* 25. október 1814 – † 26. jún 1896) vojvoda z Nemours ∞ 1840 princezná Viktória Sasko-Koharská (* 1822 – † 1857)
 Françoise (* 26. marec 1816 –  † 20. máj 1818)
 Klementína (* 3. jún 1817 – † 16. február 1907) ∞ 1843 princ August Ľudovít Sasko-Coburský (* 1818 – † 1881)
 František Ferdinand (* 14. august 1818 – † 16. jún 1900), princ z Joinvillu ∞ 1843 brazílska princezná Františka (* 1824 – † 1898)
 Charles (* 1. január 1820 – † 25. júl 1828)
 Henrich Eugen (* 16. január 1822 – † 7. máj 1897), vojvoda z Aumâle ∞ 1844 princezná Mária Karolína Salernská (* 1822 – † 1869)
 Anton Mário (* 31. júl 1824 – † 4. február 1890), vojvoda z Montpensier ∞ 1846 infantka Lujza Fernanda Španielska (* 1832 – † 1897)

 Rodokmeň 

 Referencie 

 Iné projekty 

 Zdroj 

Kategória:Francúzske vojvodkyne
Kategória:Bourbonovci
Kategória:Princezné
Kategória:Kráľovské manželky Francúzska
Kategória:Dámy Radu kráľovnej Márie Lujzy